CELEX: 62019CB0756
Language: sk
Date: 2020-04-29 00:00:00
Title: Vec C-756/19: Uznesenie Súdneho dvora (siedma komora) z 29. apríla 2020 (návrh na začatie prejudiciálneho konania, ktorý podal Tribunal Arbitral Tributário (Centro de Arbitragem Administrativa – CAAD) – Portugalsko) – Ramada Storax SA/Autoridade Tributária e Aduaneira [Návrh na začatie prejudiciálneho konania – Článok 99 Rokovacieho poriadku Súdneho dvora – Dane – Daň z pridanej hodnoty (DPH) – Smernica 2006/112/ES – Články 90 a 273 – Základ dane – Zníženie – Nezaplatenie – Platobná neschopnosť dlžníka s bydliskom alebo sídlom mimo štátneho územia – Rozhodnutie vydané súdom iného členského štátu osvedčujúce nevymáhateľnosť uplatnených pohľadávok – Zásady daňovej neutrality a proporcionality]

31.8.2020   
            
            
               SK
            
            
               Úradný vestník Európskej únie
            
            
               C 287/24
            
         
      Uznesenie Súdneho dvora (siedma komora) z 29. apríla 2020 (návrh na začatie prejudiciálneho konania, ktorý podal Tribunal Arbitral Tributário (Centro de Arbitragem Administrativa – CAAD) – Portugalsko) – Ramada Storax SA/Autoridade Tributária e Aduaneira
      (Vec C-756/19) (1)
      
      (Návrh na začatie prejudiciálneho konania - Článok 99 Rokovacieho poriadku Súdneho dvora - Dane - Daň z pridanej hodnoty (DPH) - Smernica 2006/112/ES - Články 90 a 273 - Základ dane - Zníženie - Nezaplatenie - Platobná neschopnosť dlžníka s bydliskom alebo sídlom mimo štátneho územia - Rozhodnutie vydané súdom iného členského štátu osvedčujúce nevymáhateľnosť uplatnených pohľadávok - Zásady daňovej neutrality a proporcionality)
      (2020/C 287/35)
      Jazyk konania: portugalčina
      
         Vnútroštátny súd, ktorý podal návrh na začatie prejudiciálneho konania
      
      Tribunal Arbitral Tributário (Centro de Arbitragem Administrativa – CAAD)
      
         Účastníci konania
      
      
         Žalobkyňa: Ramada Storax SA
      
         Žalovaný: Autoridade Tributária e Aduaneira
      
         Výrok
      
      Články 90 a 273 smernice Rady 2006/112/ES z 28. novembra 2006 o spoločnom systéme dane z pridanej hodnoty sa majú vykladať v tom zmysle, že bránia právnej úprave členského štátu, podľa ktorej právo na odpočítanie zaplatenej dane z pridanej hodnoty, spojenej s pohľadávkami považovanými za nevymáhateľné v rámci konania o platobnej neschopnosti, sa zdaniteľnej osobe neprizná, ak nevymáhateľnosť dotknutých pohľadávok bola konštatovaná súdom iného členského štátu na základe právnej úpravy účinnej v tomto poslednom uvedenom štáte.
      
         (1)  Ú. v. EÚ C 19, 20.1.2020.